Die wat wel by aanbidding van die Here gebly het, het onder hulle ’n groep opgelewer wat die Here in hulle aanbidding aan hulleself diensbaar gemaak het.
Die doop het – met ’n wye gebruik van die Here se Naam en Woord – meteens die direkte afwasser van die sondes geword.
Hy maak dat ons deel het aan al die weldade van die Here Jesus Christus. Hierdie gawes gee Hy net aan wie Hy wil. Hy doen dit vrymagtig.
Ons erken hierdie daad van die Here in die middels wat Hy aan ons skenk, naamlik sy Woord en die sakramente.
Daar word in die Bybel dinge neergeskryf waarmee die Here die reëls van aanbidding – en ook hoe Hy te werk gaan met mense – openbaar.
Een so ’n plek is waar die apostel Paulus Timoteus daarop wys dat ’n kind van kleins af die Bybel se inhoud moet ken! Want, sê die Here, dit is waarmee die Heilige Gees jou lei sodat jy ’n geloof kan hê wat jou salig maak in die Here Jesus Christus.
Nog so ’n verwysing kry ons in Johannes 20 waar die Here ons juis daarop wys dat Hy al die dinge laat neerskryf het,
Die Bybel self maak ons nie salig nie. Die Bybel self laat ons ook nie glo nie. Die Persoon wat die geloof in ons bewerk is die Heilige Gees. Hy gebruik die inhoud van die Bybel om ons te laat glo.
Die Heilige Gees lei ons tot geloof. Daar is nie ’n ander manier waarop ons tot die geloof kan kom nie. Daarom sê die Woord dat die vrug van die Gees die feit is dat ons glo.
. . . aan ’n ander weer geloof deur dieselfde Gees, en aan ’n ander genadegawes van gesondmaking deur dieselfde Gees; (1 Korintiërs 12:9 AFR53)
En ’n vrou met die naam van Lídia, ’n purperverkoopster van die stad Thiatíre, ’n godsdienstige vrou, het geluister; die Here het haar hart geopen om ag te gee op wat deur Paulus gesê is. (Handelinge 16:14 AFR53)
Die Here bekeer mense deur sy Woord en Hy laat hulle ook glo wanneer hulle sy Woord hoor. Hy laat hulle dit verstaan.
Die man is dus al lank besig om in sy geloof te worstel oor die ding van sy kind. Daarom smeek hy dat die Here hom nou moet help – maar dan is dit uit die hele situasie tog duidelik dat die Here met die gevolge van dit wat hy vra verder in sy lewe met hom die pad moet loop!